Vyturys (žurnalas)

Vyturys – vaikų laikraštis, vaikų žurnalas, leistas 1931 m. ir 1935–1940 m. Kaune.

Istorija 
1931 m. leido Lietuvos skautų sąjunga, 1935–1940 m. „Lietuvos vaiko“ draugija. 1935–1938 m. mėnesinis, 1938–1940 m. dvisavaitis.

Skiepijo vaikams pilietinius idealus, praktiškąsias gyvenimo vertybes. Bendradarbiauti sutelkė daug moterų.

Žurnalui rašė Petras Cvirka, Danutė Čiurlionytė-Zubovienė, Vanda Daugirdaitė-Sruogienė, V. Griciūtė, K. Grigaitytė, V. Janavičienė, Kazys Jankauskas, Kazimiera Kymantaitė, J. Mackevičius-Nord, Marija Mašiotaitė-Urbšienė, Pranas Mašiotas, Monika Mironaitė, Kazys Papečkys, Antanas Poška, Vincas Ruzgas, Balys Sruoga, Teodoras Šuravinas, Vytautas Tamulaitis, Leonardas Žitkevičius ir kt.

Žurnalą iliustravo Jonas Martinaitis, Telesforas Kulakauskas, Vlada Stančikaitė, Domicėlė Tarabildienė ir kt.

Redaktoriai 
 1935 m. redagavo komisija: Marija Nemeikšaitė, Aldona Birutavičienė, Vanda Daugirdaitė-Sruogienė
 1936–1940 m. redagavo Marija Nemeikšaitė, 1937–1940 m. talkinama Daumanto Čibo

Šaltiniai

Nuorodos 
 „Vyturys“. E-paveldas.lt

Lietuvos žurnalai
Lietuvos vaikų spauda
Kauno spauda